Χαλκοπυρίτης

Ο χαλκοπυρίτης (αγγλ. chalcopyrite) είναι ορυκτό του χαλκού και αποτελεί ένα από τα κυριότερα μεταλλεύματά του.

Γενικά 

Γνωστός από την αρχαιότητα, αποκλήθηκε χαλκίτης από τον Αριστοτέλη και πυρίτης από τον Πλίνιο. Η λέξη χαλκοπυρίτης είναι σύνθετη από τις λέξεις χαλκός και πυρίτης (= δημιουργία πυρός με κτύπημα). Απαντά σε εκτεταμένα κοιτάσματα ηφαιστειογενούς προέλευσης και σε ιζηματογενείς αποθέσεις. Ανευρίσκεται επίσης σε φλέβες αλλά και παρενεσπαρμένος σε γρανιτικές και διοριτικές διεισδύσεις. Είναι ευρέως διαδεδομένος ανά τον κόσμο και η διάδοσή του αυτή τον κάνει να αποτελεί το κυριότερο μετάλλευμα χαλκού, παρά τη χαμηλή περιεκτικότητα του ορυκτού σε μέταλλο συγκριτικά με άλλα ορυκτά του, όπως ο βορνίτης. Κυριότερα κοιτάσματά του ανευρίσκονται σε ορισμένες Πολιτείες των ΗΠΑ, στον Καναδά, στην Αυστραλία, στην Χιλή, στο Περού και σε όλο το μήκος των Άνδεων.
Επίσης ανευρίσκεται σε μερικά από τα μεταλλεία του Λαυρίου.

Δείτε επίσης 
Κατάλογος ορυκτών
Κατάλογος ορυκτών των μεταλλείων Λαυρίου

Πηγές, Παραπομπές 

Ορυκτά του σιδήρου
Ορυκτά του χαλκού
Ορυκτά του θείου